b'\n_START_ARTICLE_\nReggiane Re 2000/2002 Falco\n_START_SECTION_\nZa\xc4\x8detek proizvodnje\n_START_PARAGRAPH_\nLetalo je bilo kopija ameri\xc5\xa1kega lovskega letala Seversky P-35. V primerjavi s tujimi letali iste generacije je bil ta lovec v veliko pogledih bolj\xc5\xa1i. Kljub temu pa je na nate\xc4\x8daju lovec izgubil proti letalu Macchi C.200 in ni bil sprejet v Regio Aeronautico. Tovarna ga je bila tako prisiljena ponuditi drugim evropskim dr\xc5\xbeavam. Kupile so jih Mad\xc5\xbearska, Tretji rajh in \xc5\xa0vedska.\n_START_SECTION_\nUspehi letala\n_START_PARAGRAPH_\nLetalo je bilo izredno okretno in je kasneje dobilo svoje mesto v vojni mornarici. Dvanajst teh lovcev je bilo stacioniranih na Siciliji. Kasneje so letalo v razli\xc4\x8dici Re 2001 opremili z novim motorjem in je sodelovalo v bojih za Malto maja 1942. Zaradi te\xc5\xbeav z oskrbo z motorji so to razli\xc4\x8dico izdelali le v 250 proimerkih. Kasnej\xc5\xa1i model, Re 2002, je bil spet opremljen z novim motorjem in izdelan le v 50 primerkih in je posegel v boje pri zavezni\xc5\xa1kem izkrcanju na Sicilijo. Zadnji model, Re 2005, je bil spet opremljen z novim, tokrat mo\xc4\x8dnej\xc5\xa1im motorjem in bolje oboro\xc5\xbeen, namenjen pa je bil obrambi glavnega mesta. Nekaj teh letal so ob italijanski kapitulaciji prevzeli Nemci in jih uporabili za obrambo Bukare\xc5\xa1te in celo Berlina.'